KLUBI 700
Pidän hevosista ja harrastan kouluratsastusta.
Aikanaan metsästinkin, mutta en enää.
"Ratsastus on sitä, että pitää hevosen itsensä ja maan välissä."
Amy Jacobs ratsastaa joka aamu. Kerran hevonen kompastui.
Minulla oli hevonen. Iso ori.
Laukkasimme pellolla ihan rennosti.
Sitten ori alkoi katsella tammoja tien toisella puolella.
Ja kompastui. ―Niin käy monille orheille.
―Eikä käy, mutta tämä hevonen kompastui, ja minä putosin selästä.
"Lakkaa tuijottamasta tyttöjä!", sanoin hevoselle.
Amy tunsi täysikasvuisen hevosen painon jalkansa päällä.
Joka vuosi tuhannet kokoontuvat The Kentucky Derbyyn.
The Bluegrass State on yksi Amerikan suurimpia talleja.
Amy ja hänen hevosensa Sheik ovat läheisiä.
Sheik tuli meille 6-vuotiaana. Siitä on nyt 22 vuotta.
Se on perheenjäsen ja minun oma mussukkani.
On ihanaa lähteä ratsastamaan kahdestaan Sheikin kanssa.
Toukuussa 2011 Amy ja Sheik lähtivät taas matkaan.
Puolentoista tunnin kuluttua jokin meni pahasti pieleen.
Tulimme Floyd's Fork Creekin alueelle.
Yhtäkkiä huomasin jonkin liikkuvan Sheikin jalkojen alla.
Kävelimme polulle kaatuneen portin päällä.
Metallinpalat olivat piilossa ruohon seassa.
Raot metallitankojen välissä olivat hyvin pienet.
Kavio jäi kiinni, ja Sheikin oli vaikea kävellä.
Lopulta kaaduimme.
Vasen jalkani jäi Sheikin alle, enkä saanut sitä pois.
Sheikin yrittäessä jaloilleen Amy oli vaarassa murskautua sen alle.
Kavio oli jumissa, ja väärä liike voisi murtaa jalan.
Valtava paine voisi aiheuttaa Amyn jalkaan hermovaurion.
Rukoilin mielessäni lyhyen rukouksen.
"Jumala, kaikki on Sinun käsissäsi."
Olin yksin metsässä. Kukaan ei tiennyt olinpaikkaani.
Oli turha huutaa apua.
Olimme kahden Sheikin kanssa. Vain Jumala voisi auttaa.
Yllättäen Amy huomasi kännykkänsä toimivan, ja soitti apua.
Perheeni ei vastannut.
Sitten soitin Timille.
Hänen vaimonsa omistaa tilan. Tim vastasi.
Hän ei itse ollut kotona, mutta soitti apua.
Timin tytär Jamie soitettiin apuun.
Olin lähdössä matkalle, kun isä soitti ja sanoi, -
että Amy tarvitsi apua.
Jamie veti minut pois hevosen alta.
Samalla tunto palasi jalkaani. Se oli ollut tunnoton puoli tuntia.
Pyysin Amya rauhoittelemaan Sheikia.
Hevonen voi kuolla stressiin.
Lisää apuvoimia saapui.
Tilanne oli paha. Jos Sheik alkaisi potkia, -
sen jalka voisi vahingoittua pahasti.
Polvistuin sen viereen ja leikkasin pihdeillä aukon metalliin.
Päästyään vapaaksi Sheik nousi jaloilleen vahingoittumattomana.
Jumala pelasti meidät tuona päivänä.
Kumpikaan ei tarvinnut lääkäriä, eikä kummallekaan jäänyt vammoja.
Sheik pääsi takaisin laitumelleen.
Olimme oikeassa paikassa oikeaan aikaan.
Oli ihme, että molemmat olivat kunnossa.
Saimme ihmeen toisensa jälkeen. Jumala antoi minulle rauhan.
Jumala piti huolen, ettei Sheik mennyt paniikkiin.
Jumala saa aasin puhumaan. Hän saa hevosen pysymään aloillaan.
Vastaamalla rukoukseeni Jumala osoitti rakkautensa minua kohtaan.
Jumala tekee ihmeitä. Kaikki eläimet kuuluvat Hänelle.
Lisää rukousvastauksia.
20 vuotta sitten Gary loukkaantui onnettomuudessa.
Oikea kiertäjäkalvosin repeytyi.
Leikkauksesta toipumiseen menisi vuosi.
Töihin palattuaan Garyn vamma luultavasti uusiutuisi.
Gary päätti jatkaa työntekoa kivusta huolimatta.
Gary katsoi ohjelmaamme, kun Kristi sai tiedon sanan.
"Jumala parantaa kiertäjäkalvosimesi."
Gary laittoi kätensä olkapäälleen, ja tunsi lämpöä.
Siitä asti hän on ollut terve.
Hienoa! Tässä toinen vastaus.
La Na:lla oli vuosia syyliä jalkapohjissa.
Käveleminen oli kivuliasta.
Sitten Pat sai tiedon sanan.
"Jollakulla on plantaarifaskiitti."
"Olet täysin parantunut Jeesuksen nimessä."
La Na otti sanan vastaan, ja mitä tapahtuikaan kahdessa päivässä!
Jalat paranivat, kipu oli poissa. Jumala paransi hänet.
Rukoillaan. Mitä tarvitsette?
Herra pystyy tyynnyttämään myrskyn.
Hän pystyy rauhoittamaan ison eläimen.
Hän pystyy mihin tahansa. Mitä sitten tarvitsetkin.
Kuvittele Jeesus eteesi juuri nyt.
Hän sanoo: "Pyydä minulta, mitä tahdot."
Uskotko, että hän voi antaa sen?
Joku sanoi Jeesukselle: "Jos voit, paranna lapseni."
Jeesus vastasi: "Miten niin jos voin? Tietenkin voin."
Mitä tarvitset? Rukoilemme puolestasi.
Uskomme, että Jumala vastaa.
Raha, avioliitto, lapset, koti, parantuminen...
Herra, Sinulle on kaikki mahdollista.
Sinä loit maailmankaikkeuden.
Sinä teit tähdet, auringon ja kuun taivaalle.
Asetit Maan kiertoradalleen ja ihmiset ja eläimet Maahan.
Tuomme eteesi ihmisten hädän Jeesuksen nimessä.
Gladys-nimisellä naisella on turvotusta.
Se on kuin kasvain ja tuntuu ilmapallolta.
Kasvain häviää. Laita kätesi sen päälle ja tunnet pallon kutistuvan.
Tulet täysin terveeksi.
Kiitos Jeesus. Joku on nostellut painoja.
Jotakin tapahtui lihaksellesi, ja liikkuminen on vaikeaa.
Tee nyt jotain, mihin et pystynyt uskoen, että Herra paransi sinut.
Herra parantaa virtsatietulehduksen.
Jotakuta on pistänyt meduusa. Pistokohdassa on ihottumaa.
Laita kätesi sen päälle, ja Herra parantaa sen Jeesuksen nimessä.
Suolitukkeuma paranee nyt. Luulit tarvitsevasi leikkausta, -
mutta Herra parantaa sinut Jeesuksen nimessä.
Jollakulla on metallinpala silmässä. Sekin paranee itsekseen.
Jeesuksen nimessä olet parantunut.
Kuulen jonkun hokevan: "Sano minun nimeni."
Sinun ei tarvitse odottaa minua tai Patia.
Riittää, kun uskot, että se, mitä haluat Jumalan tekevän, -
tapahtuu, ja saat sen Jeesuksen nimessä.
Jeesuksen nimessä, antakoon Hän sinulle vastauksen. Aamen.
Soittakaa meille ja kertokaa, mitä Herra on teille tehnyt.
Oletko valmis otteluun? ―En tiedä.
Te otatte mittaa Patista kysymysten kanssa.
Mikään ei ole kiellettyä.
"Eilen puhuitte himosta, kun eräs katsoja kysyi bikinien käytöstä.
Miksi himo on paha asia? Ilman sitä emme olisi olemassa.
Onko himo todella niin paha asia?"
Tästä puhutaan vielä, kunhan palaamme!
―Pat vastaan himo.
Rakas Emilia. Kävin luonasi aamulla.
Taisit olla myöhässä, koska et huomannut minua.
Päivällä odotin, että olisimme voineet tavata. Olit kiireinen.
Haluan kertoa, että minulla oli ikävä.
Illalla yritin saada huomiosi taas. Eikö ollutkin kaunis auringonlasku?
Pidät juuri niistä väreistä.
Vaikket kutsunut minua käymään illalla, -
huomasin sinun olevan yksinäinen ja peloissasi.
Tiedäthän, minä rakastan sinua.
Siksi yritin puhua sinulle tuulenvireen ja kuunvalon kautta.
Vaikka et tänään ehtisi, -
olen huomennakin luonasi ja odotan, olisiko sinulla aikaa minulle.
Aina sinua rakastaen, Jeesus.
Maailmankaikkeudessa ei ole ketään muuta, -
joka rakastaisi sinua niin kuin Jeesus.
Haluatko kohdata Hänet? Ota yhteyttä Klubi 700 -ohjelmaan.
Seuraavan tarinan miehellä oli mahdoton tehtävä.
Hänen piti ruokkia neljä lasta 1,5 eurolla päivässä.
Koothayan työskenteli vaimonsa kanssa Intian riisipelloilla.
He ansaitsivat vain 1,5 euroa päivältä.
Emme pystyneet ostamaan tarpeeksi ruokaa neljälle lapsellemme.
Harmitti, kun en voinut antaa lapsilleni, mitä he tarvitsivat.
Kun pyysin äidiltä kasviksia ja maitoa, -
hän sanoi ettei niihin ollut varaa.
Vanhemmat joutuivat lainaamaan rahaa kirjoihini.
Tulin siitä surulliseksi.
CBN kuuli perheestä paikalliselta pastorilta.
Koothayan kertoi kasvattaneensa joskus lehmiä.
Alussa tulimme toimeen sillä.
Lasten kasvaessa se ei enää riittänyt.
Jos saisin oman lehmän, voisin elättää perheeni, -
mutta siihen ei ollut varaa.
Muutaman viikon kuluttua annoimme perheelle sen, mitä he tarvitsivat.
Lehmän ja vasikan. Palasimme katsomaan heitä.
Lehmä antaa 5 litraa maitoa päivässä.
Myyn myös lannoitetta maanviljelijöille.
Pystyn elättämään perheeni hienosti.
Perheemme on saanut teiltä paljon. Elämässämme on kaikki hyvin.
Kiitos CBN, näistä lehmistä. Nyt meillä on tarpeeksi ruokaa.
Isä osti meille uusia vaatteita ja kirjoja.
CBN tuli apuun, kun hätä oli suurin.
En unohda teitä koskaan. Kiitos.
Tuota katsellessa tuli mieleen 10 vuoden takaiset tapahtumat.
Olin Indonesiassa, ja nuoret tytöt kyselivät millaista Amerikassa on.
Puhuimme ruokavalioista. He ihmettelivät, mikä se on.
Selitin heille, että se tarkoittaa syömisen rajoittamista.
Siellä ei oltu kuultukaan sellaisesta ruuan paljoudesta.
Ajattelin, että me amerikkalaiset olemme siunattuja.
Jopa pula-aikana meillä vallitsee yltäkylläisyys.
Jos ihmiset muualla maailmassa saisivat -
edes viidenneksen siitä, he olisivat onnellisia.
Jos näet Jumalan siunauksen omassa elämässäsi, -
voisitko ajatella auttavasi toisia?
Heitä, jotka eivät elä samassa yltäkylläisyydessä.
Tekisitkö sen? Voisit siunata juuri näkemääsi perhettä.
Voisit parantaa heidän elämäänsä huomattavasti.
Liity siis Klubi 700:n jäseneksi.
Oletko valmis? ―Antaa tulla.
―Nyt teidän kysymyksiänne!
"Tiedän, että pitäisi antaa anteeksi.
Mutta pitääkö aviorikoksen tehnyt puoliso ottaa takaisin?"
Vaikea kysymys. Synti oli aviorikos.
Puolisosi teki siis aviorikoksen.
Nyt sinun pitäisi antaa anteeksi ja ottaa hänet takaisin.
Ei välttämättä, jos liitto on rikki eikä luottamusta ole enää.
Jeesukselta kysyttiin: "Onko minun annettava anteeksi 7 kertaa?"
Hän vastasi: "7 kertaa 70." Jumalan anteeksiannolla -
ei ole rajoja, joten niitä ei tule olla meilläkään.
Emme saa kantaa kaunaa, katkeruutta emmekä vihaa.
Täytyykö sinun ottaa puolisosi takaisin, -
jos avioliittoa on loukattu? Ei välttämättä.
Tärkeää on, että kun meitä loukataan, -
emme ajattele anteeksiantoa avoimena ovena elämäämme.
Herra käskee antamaan anteeksi, mutta myös käyttämään järkeä.
Joskus luottamus rikkoutuu, oli se sitten ystävyys tai avioliitto.
Silloin voidaan ottaa etäisyyttä toiseen.
Haluan auttaa ihmisiä, jotka ovat menossa aborttiklinikoille, -
seksikauppoihin ja strippiklubeille mutta saan poliisit kimppuuni.
Mitä voin tehdä?
Älä ryhdy marttyyriksi.
Jotkut haluavat marttyyreiksi ja liimailevat tarroja.
"Lapsentappaja", "Portto", jne.
En tiedä, mikä heidän tarkoituksensa on.
Jos et laita öljyä vaihde- laatikkoon, se leikkaa kiinni.
Jos suhteessasi muihin ei ole öljyä, et saavuta mitään.
Yritätkö tuntea oman olosi hyväksi?
Puolustin Herraa, ja siksi laitoin julisteen pornokaupan ikkunaan.
Jos sinulla on voitelu voittaa joku Herralle, tee se.
Silloin poliisit eivät sinua häiritse.
Mutta se, että vedät huomion itseesi -
ja omiin tarkoitusperiisi, ei ole hyvä asia.
Etsi voitelua ja anna Herran näyttää sinulle tie.
"Sallikaa lasten tulla minun tyköni älkääkä estäkö heitä, -
sillä senkaltaisten on Jumalan valtakunta." Luuk. 18:16
Katsokaa lapsia. Voitte ottaa heistä oppia.
"...joka ei ota vastaan Jumalan valtakuntaa niinkuin lapsi, -
se ei pääse sinne sisälle." Luuk. 18:17
Kun otamme Jeesuksen vastaan, meistä tulee Jumalan lapsia.
Uskotko sinä Häneen? Soita tai kirjoita meille.
Kolmesti viikossa Rodney lähti ulos poikien kanssa.
Ilta päättyi kuitenkin aina naisen seuraan.
Rodney oli naistenmies ja ylpeä siitä.
Hänen vaimonsa ei ollut kovin iloinen asiasta.
Halusin kaiken heti, ja omalla tavallani.
Jos asiat eivät menneet niin kuin halusin, suutuin.
Ja silloin kenelläkään ei ollut kivaa.
Rodney teki kaiken itseään varten. Naiset, viina, huumeet.
Jos joku nainen loukkasi minua, siirryin seuraavaan.
Lukiossa Rodney käytti jo huumeita ja viinaa.
Vuonna 1993 hän meni naimisiin Antoinetten kanssa.
He riitelivät jatkuvasti.
Naispuoliset kollegat kertoivat sen minkä Rodney halusi kuulla.
Töissä kukaan ei sanonut minulle ei.
Mistä tahansa puhuinkin töissä, -
minä olin aina oikeassa ja vaimoni väärässä.
"Jos olisit minun mieheni, kohtelisin sinua paremmin.
Ansaitsisit parempaa."
Rodney alkoi tapailla työpaikkansa naisia.
Se, että hän haki muiden naisten seuraa, loukkasi naiseuttani.
Rodney tapaili jopa viittä naista yhtä aikaa.
Jos en ollut kotona, olin toisen naisen kanssa.
Pari erosi vuonna 1999. Heillä oli kaksi poikaa.
Antoinette etsi Jumalaa ja alkoi käydä kirkossa.
Hän lopetti juomisen ja yritti pärjätä kanssani.
Rodney ikävöi lapsiaan ja vaimoaan, ja he avioituivat uudelleen.
Mikään ei muuttunut avioliitossa, -
mutta perhe alkoi käydä kirkossa. Siellä Jumala puhui Rodneylle.
Jumala kysyi minulta: "Etkö olekin väsynyt, poika?"
Eihän Jumalalle voi valehdella. Sanoin siis, että kyllä olen Herra.
"Mitä siis aiot tehdä?"
Nousin ja kävelin alttarille kesken kaiken.
Pappi ja Rodney pyysivät Jeesusta hänen elämäänsä.
Taakka putosi harteiltani.
Kuin hartioillani istunut gorilla olisi hypännyt pois.
Pyysin Jumalaa poistamaan riippuvuuteni.
Vaimon kanssa piti tehdä sovinto.
Tajusin perheelleni aiheuttamani kärsimyksen.
Kadun sitä syvästi vielä tänä päivänäkin.
Olin itse kaivanut kuoppani. Minun piti kantaa vastuu teoistani.
Tein mitä tahansa saadakseni luottamuksen takaisin.
Rodneyssa alkoi näkyä suuria muutoksia.
Hän huomioi minua ja poikia enemmän.
Alkuaikojen hellyys palasi.
Vanha Rodney oli itsekäs ja hemmoteltu kakara.
Uusi Rodney välittää muista ihmisistä enemmän.
Jumala antoi Antoinettelle uuden aviomiehen.
Hän on omistautunut Jumalalle.
Eikä pelkästään kirkossa, vaan myös kotona.
Rodney kehottaa aviomiehiä etsimään Jumalaa.
Myönnä, että tarvitset Häntä. Antaudu Hänelle.
Se on vaikeinta, mutta sen jälkeen kaikki on helpompaa.
Sen jälkeen olet vapaa.
Eräs miespuolinen ystäväni sanoi, -
että mies, joka ei nöyrry Luojansa edessä, -
asettaa itsensä kaiken muun yläpuolelle.
Vaimo ja lapset ovat vain leikkikaluja hänelle.
Kaikki lähtee nöyrtymisestä. Pelkkä usko ei riitä.
Nöyrry Jumalasi edessä, Hänen, joka loi sinut.
Rodney puhui äsken itsekkyydestä.
Hän halusi kaiken itselleen ja heti.
Katsojamme kysyi himosta. Juuri sitä on himo.
Itsekkyyttä. Kun tulet uskoon, tilalle astuu epäitsekkyys.
Annat sydämesi, ajatuksesi, ja tekosi, -
itseäsi suuremman käyttöön.
On tärkeää ymmärtää, kuka Jeesus on, -
ja mitä hän sinulle merkitsee, jotta löydät paikkasi.
Jos tunnistit itsesi Rodneyn tarinasta, -
mikset tekisi muutosta jo tänään?
Päätä, ettet enää halua loukata -
rakkaitasi, perhettäsi, ystäviäsi ja Jumalaa.
Tämä päivä voi olla uusi alku. Ota vastaan Jeesus Vapahtajanasi.
Rukoile kanssani nopeasti. "Jeesus, anna anteeksi itsekkyyteni.
Anteeksi, että olen kulkenut omia teitäni.
Uskon, että olet Jumalan Poika.
Herra, auta minua kääntymään omilta teiltäni Sinun puoleesi.
Opeta minua tuntemaan Sinut ja Sinun sanasi.
Kiitän ja ylistän Sinua Jeesuksen nimessä, aamen."
Jos rukoilit kanssani, olet uusi ihminen.
Muista rukoilla ja antaa Jumalalle kaikkesi.
Liity seurakuntaan ja hakeudu uskovien ihmisten seuraan.
Etsi Jumalan sydäntä, jotta sinulla olisi sydäntä muille ihmisille.
Lopetamme Psalmin 124 jakeeseen 8: "Meidän apumme on Herran nimi, -
hänen, joka on tehnyt taivaan ja maan."
Kaikkien pitää polvistua, -
ja jokaisen kielen tunnustaa, että Jeesus Kristus on Herra.
Soita tai kirjoita Klubi 700:ään ja löydä todellinen vapaus.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Elina Parker